XXVI 
Den 14.— 1 8. J u 1 i 1915. Ekskursion til Midtjylland, hovedsagelig 
for at studere de kolde Kilders Fauna. Leder: Dr. phil. C. Wesen- 
berg-Lund. 20 Medlemmer deltog i Turen. 
Deltagerne samledes den 14. om Aftenen i Viborg og afrejste næste 
Morgen, efter et kort Besøg i Domkirken, til Skelhøje Station, hvor Lederen 
gav en kort Fremstilling af Haldsøterrænet og Karupfladens geologiske Ud¬ 
vikling. Derfra gik man over Dollerup Bakker til Haldsø, 'æd hvis Tilløb 
forskellige Insekter (Simulier og DøgnflueU samt sjældnere Planter (Abeblomst 
og Mentha longifolia) forevistes. Kl. 1 ankom Deltagerne til Bækkelund. 
hvorfra de med Banen rejste til Karup; derefter gennem Karup Dalen, hvor 
man, desværre i Regnvejr, studerede Aaens Fauna (Elritser og’Dværglampretter . 
Om Aftenen til Herning, hvor der overnattedes. Den 16. om Morgenen gik 
Turen med Banen til Tyregod Station og derfra med Vogn til Tinnetkær, 
Tinnetkrat og Rørbæksøerne. Under Ledelse af Statskonsulent, mag. se. Chr. 
Løfting, som velvilligst modtog Deltagerne paa sin Ejendom, spadseredes langs 
Søerne (hvor man i et Krat af Vintereg havde Lejlighed til at se Bladruller 
af Snudebillen Åttelabus curculionoides) til Dynddalen og derfra til Tinnetkær, 
hvor Vandskellet mellem Gudenaa og Skernaa er beliggende, og hvor adskillige 
sjældnere Planter (Kambregne, Batrachium hederaceum og Utricularia minor] 
forefandtes. Desuden paavistes en Del af de kolde Kilders Fauna; dog var 
Tiden, paa Grund af den lange Fodtur, der iøvrigt gik gennem et meget smukt 
Landskab, saa fremrykket, at man snart maatte stige til Vogns for at naa 
tilbage til Tyregod. 
Den 17. om Morgenen rejste man med Toget til Farre, hvor en Fersk- 
vandskvabbe og Dværglampretter fangedes i Omme Aa; derpaa med Vogne — 
i stærk Regn — gennem Lindeballe Skov til Randbøl Dal (de to Former af 
Abeblomst). Her iagttoges de fleste af Koldtvandsformerne (Fladorme, Vaar- 
fluer.og Døgnfluer); endvidere fandtes store Klumper af Hunnerne til Fluen 
Atherix ibis, hvis Larve Lederen forrige Aar havde paavist i Aaen. Den 18. 
om Morgenen rejste man til Vejle, hvorfra en Tur foretoges til Grejsdalen, 
hvor f. Eks. „Vandmyreløven“ {Osmylus chrysops) fandtes i Mængde under 
en Bro. Her sluttede Ekskursionen. C. W. L. 
Den Schibbye’ske Præmie. 
Præmien for Aaret 1915 tildeltes Cand. mag. E. Nørregaard med 300 Kr. 
for hans Arbejde: Mellem-miocæne Blokke fra Esbjerg og Mag. scient. K. 
Henriksen med 200 Kr. for hans Arbejde: Den senglaciale og alluviale Insekt¬ 
fauna i Femsølyng Mose i Nordsjælland. 
